ນັກຂຽນ Blog ຕໍ່ຕ້ານ ສາສະໜາອິສລາມ ອີກຄົນໜຶ່ງ ຖືກສັງຫານ ໃນ Bangladesh
​ເຈົ້າ​ໜ້າ​ທີ່​ກ່າວ​ວ່າ ພວກ​ໂຈມ​ຕີ ທີ່ໃສ່ນ້າກາກ ​ໄດ້​​ເອົາ​ພ້າຟັນທ້າວ Ananta Bijoy Das ຈົນ​ຕາຍ ​ໃນ​ເມືອງ Sylhet. ຕຳຫລວດ​ບໍ່​ໄດ້​ລະບຸ​ຕົວ​ຜູ້​ໂຈມ​ຕີວ່າ ​ແມ່ນ​ໃຜ ​ຫລື​ວ່າ ​ດ້ວຍ​ສາ​ເຫດ​ໃດ.
ຄົນຮ້າຍຈຸໜຶ່ງທີ່ໃສ່ໜ້າກາກ ມືຖືພ້າ ໄດ້ສັງຫານ ນັກຂຽນຂ່າວ ຄວາມເຫັນລົງທາງ ອິນເຕີແນ໊ດ ຫຼື blogger ໃນວັນອັງຄານມື້ນີ້ ຢູ່ທາງພາກຕາເວັນອອກສຽງເໜືອຂອງບັງກລາແດັສ ຊຶ່ງຕຳຫຼວດ ກ່າວວ່າ ເປັນການໂຈມຕີຄັ້ງທີ 3 ຂອງປີນີ້ ຕໍ່ນັກຂຽນທາງໂລກ ໃນປະເທດທີ່ສ່ວນໃຫຍ່ນັບຖືອີສລາມນັ້ນ ເຈົ້າໜ້າທີ່ກ່າວວ່າ ພວກໂຈມຕີ ໄດ້ເອົາພ້າຟັນທ້າວ Ananta Bijoy Das ຈົນຕາຍ ໃນເມືອງ Sylhet ຕຳຫລວດບໍ່ໄດ້ລະບຸຕົວ ຜູ້ໂຈມຕີວ່າ ແມ່ນໃຜ ຫລືວ່າ ດ້ວຍສາເຫດໃດ ທ້າວ Das ໄດ້ຂຽນລົງໃນ website ທີ່ເອີ້ນວ່າ Mukto-Mona ຊຶ່ງເມື່ອກ່ອນບໍລິຫານໂດຍມື້ລາງທ່ານ Avijit Roy ທີ່ເປັນຊາວອາເມຣິກັນເຊື້ອສາຍ Bangladesh ທີ່ໂດ່ງດັງ ໃນທ້າຍເດືອນກຸມພາຜ່ານມານີ້ ທ່ານ Roy ຊື່ງມີຊື່ສຽງຍ້ອນຂຽນຄວາມເຫັນ ທີ່ກົງກັນຂ້າມ ກັບຫລັກການພື້ນຖານອັນເຄັ່ງຄັດ ຂອງສາສະໜາອິສລາມ  ກໍໄດ້ຖືກສັງຫານ ຫຼັງຈາກທີ່ໄດ້ອອກຈາກງານສະແດງປື້ມ ທີ່ມະຫະວິທະຍາໄລ Dhaka ເຈົ້າໜ້າທີ່ໄດ້ຈັບກຸມຜູ້ຕ້ອງສົງໄສຄົນໜຶ່ງ ໃນຄະດີ ສັງຫານທ່ານ Roy ນັ້ນ ໃນການໂຈມຕີບັ້ນໜຶ່ງເມື່ອເດືອນມີນາແລ້ວນີ້ ທີ່ຄ້າຍຄືກັນກັບການສັງຫານທ່ານ Das ໃນວັນອັງຄານມື້ນີ້ ຊາຍ 3 ຄົນ ໄດ້ຟັນ ທ່ານ Washiqur Rahman ຈົນຕາຍ ໃນ ນະຄອນ ຫລວງ Dhaka ຕຳຫຼວດກ່າວວ່າ ທ່ານ Rahman ໄດ້ຕົກເປັນເປົ້າໝາຍ ຍ້ອນບົດຂຽນຂອງ ທ່ານທີ່ຕໍ່ຕ້ານສາສະໜາອີສລາມ ແລະກໍໄດ້ຈັບກຸມ ພວກຕ້ອງສົງໄສ 2 ຄົນ ທີ່ພວກເຂົາ ເຈົ້າໄດ້ກ່າວວ່າ ເປັນນັກສຶກສາຈາກໂຮງຮຽນສາສະໜາ